|  |  |
| --- | --- |
|  |  |

**Bwrsari gan Gyngor Celfyddydau Cymru i Ysgol Codi Arian y Celfyddydau Cenedlaethol 2019**

Mae cefnogi'r sector celfyddydol cynaliadwy yn flaenoriaeth allweddol i Gyngor Celfyddydau Cymru.

Heddiw mae'r farchnad codi arian yn lle anodd. Mae llawer o fusnesau yn symud eu ffocws i agenda o gyfrifoldeb corfforaethol yn hytrach na nawdd dyngarol traddodiadol i’r celfyddydau, ac mae diffyg busnesau mawrion gennym yng Nghymru. Mae eisiau inni felly fod yn fwy entrepreneuraidd wrth frocera rhwng y ddau sector. Yn yr un modd, mae angen agwedd fwy cynnil ar roi unigol, gan apelio i’r galon a’r meddwl yn wyneb llu o achosion da soffistigedig a niferus eraill. Ac wrth sôn am ymddiriedolaethau a sefydliadau, ni fu erioed y fath gystadleuaeth am eu harian. Ac mae arianwyr yn mynnu cael rhagor na chais da. Rhaid i’r cais hwnnw fod yn dargedol gan gyflwyno’r gofyniad cywir i’r sefydliad cywir yn y ffordd gywir ac ar yr adeg gywir. Wyneba codwyr arian celfyddydol her ar bob tu ac ymdrechwn ein gorau glas i'w helpu i lwyddo.

Rydym yn falch i weithio gyda’r Ganolfan Reoli i gynnig dau fwrsari i godwyr arian Cymru i fynychu **Ysgol Codi Arian y Celfyddydau Cenedlaethol** ym mis Tachwedd. Mae’r cwrs preswyl enwog hwn yn un dwys sy’n para 6 diwrnod a thrafodir yno strategaeth a thactegau i lwyddo cael arian gan ymddiriedolaethau a sefydliadau, busnesau ac unigolion - a llawer rhagor.

[www.nationalartsfundraisingschool.com](https://www.microsofttranslator.com/bv.aspx?from=en&to=cy&a=https%3A%2F%2Fwww.translatoruser.net%2Flisam%2FAppData%2FLocal%2FMicrosoft%2FWindows%2FTemporary%2520Internet%2520Files%2FContent.Outlook%2FXE1BFOLK%2Fwww.nationalartsfundraisingschool.com)

**Gyda'r bwrsariaethau hyn, mae dau le ar gael ar gyfer dim ond £220 (fel rheol £2,149 + TAW)**

Mae'r cwrs yn digwydd 10-15 Tachwedd 2019 yn Sussex. *Ymgeisiwch ar yr amod y gellwch fynychu’r dyddiadau hyn.*

Yn ogystal â’ch cyfraniad o £220, disgwylir i ymgeiswyr dalu am eu teithio eu hunain a’r costau cysylltiedig (er bod llety a bwyd wedi'u cynnwys yn y bwrsari).

Disgwylir i ymgeiswyr llwyddiannus hefyd ymrwymo i gymryd rhan mewn sesiwn rannu gyda sefydliadau celfyddydol eraill i rannu eu profiadau, yn ogystal â darparu diweddariadau rheolaidd ac adborth i Gyngor Celfyddydau Cymru am y cwrs, a’r effaith a gaiff yn y tymor hwy.

Rhaid mai’r mynychwr ei hun sy’n ymgeisio am y bwrsari. Mae'n agored i godwyr arian cyflogedig a gweithwyr llawrydd.

Rhaid i bob ymgeisydd fodloni'r meini prawf canlynol:

* bod yng Nghymru a chymryd rhan weithredol wrth godi arian yn broffesiynol i gelfyddydau Cymru
* heb fod ar gwrs Ysgol Codi Arian y Celfyddydau Cenedlaethol o'r blaen
* bod ar gael ar ddyddiadau’r cwrs
* cytuno i dalu'r holl gostau ychwanegol
* Os ydych yn gyflogedig yn uniongyrchol gan sefydliad, rhaid ichi ddangos bod gennych gefnogaeth eich cyflogwr.

Dewisir ceisiadau unigol yn erbyn y meini prawf canlynol.

* y cyfraniad a wna’r fwrsari a’ch mynychiad yno at eich datblygiad proffesiynol
* y gwahaniaeth a wna’r cwrs i chi, eich sefydliad a’ch prosiectau
* arwydd o ymrwymiad i godi arian i gelfyddydau Cymru gan gynnwys sut y rhannwch â'r sector y dysgu a gafwyd drwy fynychu.

Dyddiad cau: **Dydd Iau 29 Awst 2019, 5pm**

Rhown wybod i ymgeiswyr a ydynt yn llwyddiannus ar/cyn dydd Iau 12 Medi 2019.

Yn anffodus ni allwn roi adborth unigol i ymgeiswyr

**Cais**

|  |
| --- |
| Enw:       |
| Sefydliad (os ydych yn gyflogedig): |
|       |
| Swydd (os ydych yn gyflogedig) |
|       |
| Eich sefydliadau/prosiectau |
|       |
| Cyfeiriad: |
|       |
| E-bost:       |
| Ffôn:       |
| [ ]  Gallaf fynd yno ar y dyddiadau 10-15 Tachwedd 2019  |
| [ ]  Cadarnhaf y talaf/ y tâl fy sefydliad y cyfraniad at y cwrs o £220 a’r holl gostau eraill sy'n gysylltiedig â mynychu\* |
|  |

|  |
| --- |
| 1. Sut bydd y cwrs hwn o fudd proffesiynol ichi’n unigolyn? *Esboniwch pam mae’r amseriad yn gywir ichi, y mae'r cwrs hwn yn diwallu eich anghenion a pha wahaniaeth a wna’r bwrsari.*
 |
|       |
| 1. Sut bydd mynychu’r cwrs hwn o fudd i'ch sefydliadau a’ch prosiectau?*Os ydych yn gyflogedig gan sefydliad, amlinellwch unrhyw gymorth ychwanegol y mae’n ei ddarparu ichi gyflawni'r canlyniadau hyn.*
 |
|  |
| 1. Sut gellwch rannu’n ymarferol fuddion mynychu’r cwrs gyda'r sector yn ehangach yng Nghymru?
 |
|       |
| 1. Beth yw eich uchelgais codi arian yn y 5 mlynedd nesaf?*Byddwch yn benodol am eich amcanion*
 |
|  |

*\* Rydym am i amgylchiadau unigol beidio â bod yn rhwystr rhag gwneud cais. Os ydynt yn rhwystr ichi, cysylltwch â ni’n uniongyrchol*

E-bostiwch y ffurflen wedi'i llenwi a’r ffurflen monitro cydraddoldebau at: Sioned.Roberts@celf.cymru gyda ‘Cais bwrsari Ysgol Codi Arian y Celfyddydau Cenedlaethol’ yn llinell y pwnc.

Dyddiad cau: **Dydd Iau 29 Awst 2019, 5pm**

Rhown wybod i ymgeiswyr a ydynt yn llwyddiannus ar/cyn dydd Iau 12 Medi 2019.

Yn anffodus ni allwn roi adborth unigol i ymgeiswyr.

Mae gwybodaeth am ein polisïau diogelu data a phreifatrwydd ar gael yma:  <https://arts.wales/privacy-policy>